Johannes Eggestein

Johannes Eggestein (sündinud 8. mail 1998 Hannoveris) on Saksamaa jalgpallur, kes mängib ründajana Saksamaa kõrgliigaklubis FC St. Pauli.

2013. aastal liitus ta Bremeni Werderi noortesüsteemiga. Enne seda kuulus ta klubisse TSV Havelse. 2016. aasta juunis sõlmis ta Bremeni Werderiga esimese profilepingu. Klubi põhimeeskonnas debüteeris ta 22. augustil 2016 Saksamaa karikavõistluste esimese ringi mängus Sportfreunde Lotte vastu. Hooajal 2016/17 debüteeris ta lisaks Werderi reservmeeskonnas Saksamaa tugevuselt kolmandas liigas. Saksamaa kõrgliigas debüteeris Eggestein 26. augustil 2017 mängus Müncheni Bayerni vastu.https://int.soccerway.com/players/johannes-eggestein/396093/ (vaadatud 17.7.2023) Werderi põhimeeskonnas lõi ta esimese värava 18. augustil 2018 Saksamaa karikavõistluste esimese ringi mängus Wormatia Wormsi vastu. Saksamaa kõrgliigas lõi Eggestein esimese värava 5. oktoobril 2018 mängus VfL Wolfsburgi vastu. Hooajal 2020/21 oli ta Werderist laenul Austria kõrgliigaklubis Linzi LASK ning lõi seal 28 mänguga 12 väravat.

2021. aasta augustis sõlmis ta lepingu Belgia kõrgliigaklubiga Royal Antwerp, kuid ei löönud seal 18 liigamänguga ühtegi väravat.

2022. aasta juunis naasis Eggestein Saksamaale ning sõlmis lepingu esiliigaklubiga St. Pauli.

Aastatel 2012–2019 mängis Eggestein Saksamaa noortekoondistes. Ta võitis hõbemedali 2015. aasta Euroopa omavanuste meistrivõistlustel Saksamaa kuni 17-aastaste koondisega ja 2019. aastal kuni 21-aastaste koondisega.

 Viited 

Kategooria:Saksamaa jalgpallurid
Kategooria:Bremeni Werderi mängijad
Kategooria:FC St. Pauli jalgpallurid
Kategooria:Bundesliga mängijad
Kategooria:Sündinud 1998